Iberia (aeroliña) - Wikipedia

# Iberia (aeroliña)

### Na Galipedia, a wikipedia en galego.

Boeing 757 de Iberia

Iberia é unha aeroliña española (o seu nome oficial é Iberia Líneas Aéreas de España, S.A.). É unha das compañías aéreas máis antigas do mundo e está entre as cinco compañías aéreas máis grandes de Europa.

## [editar] Historia

### [editar] Fundación

Iberia foi fundada o 28 de xuño de 1927 por Horacio Echeberrieta. O 14 de decembro dese mesmo ano realizou o seu primeiro voo, entre Madrid e Barcelona, sendo o acto presidido por Alfonso XIII.

Iberia iniciou a súa actividade comercial con tres avións Rohrbach Roland, uns trimotores con capacidade para dez pasaxeiros que viaxaban en asentos de mimbre, dous tripulantes, equipaxe e carga, dotados de lavabo e cunha velocidadw punta de 205 km/h.

Nos primeiros anos comezan a establecerse as primeiras rutas entre cidades da península, as illas Canarias e algunhas cidades da costa de África.

### [editar] Rutas internacionais

En 1939 Iberia fai o primeiro voo entre Madrid e Lisboa, comezando a realizar voos internacionais que ampliaría a comezos dos anos 40 incorporando á lista cidades como Londres, París ou Roma en Europa e Bos Aires e Montevideo no continente americano. Convértese así na primeira compañía que establece, despois da guerra, un servizo aéreo entre Europa e América do Sur.

Na década dos 50 Iberia sobrepasa a cifra do medio millón de pasaxeiros, introdúcese no mercado do Atlántico Norte e o 3 de agosto de 1954 (aniversario da saída de Colón de Palos) inaugúrase a liña Madrid-Nova York con tres avións Super Constellation, bautizados cos nomes das carabelas de Colón: Pinta, Niña e Santa María.

### [editar] Os primeiros reactores

O 29 de maio de 1961 celébrase en California a entrega dos tres primeiros reactores da historia de Iberia, os DC-8. Este modelo de avión era considerado "o rei das longas distancias": Nova York, Caracas, San Juan de Puerto Rico, México, La Habana e Bos Aires eran os seus destinos.

O 22 de outubro chega ao aeroporto de Madrid-Barajas o primeiro Boeing 747, coñecido popularmente como Jumbo. Este foi bautizado co nome de Cervantes.

Nos anos 70 establécense novas rutas a destinos como Estambul, Atenas, Varsovia, Budapest ou Kuwait. No mes de novembro de 1974 establécese a primeira Ponte Aérea de Europa, entre as cidades de Madrid e Barcelona como resposta á elevada concentración de pasaxeiros.

O 20 de xuño de 1987 Iberia, Air France, Lufthansa e SAS crean Amadeus, un sistema global de reservas informatizadas. Éste proporciona a miles de axencias de viaxe e oficinas de venda de pasaxes información de horarios, dispoñibilidade de prazas e prezos de billetes de avión de distintas compañías aéreas; tamén facilita a reserva, compra e emisión dos billetes, entre outros servizos.

### [editar] Modernización da frota

Entre finais dos anos 80 e principios dos 90, Iberia moderniza a súa frota, os novos McDonell Douglas MD-87, Airbus A320 e A340 e os Boeing 757 remprazarían aos antigos Douglas DC-9, DC-10 e Boeing 727.

En 1991 creou o primeiro programa de fidelización de clientes nunha liña aérea: Iberia Plus. En 1992, Iberia é a aeroliña oficial dos Xogos Olímpicos de Barcelona e da Exposición Universal de Sevilla. En 1996 creó a súa páxina web (www.iberia.com).

Absorbeu Aviaco (Aviación y Comercio, S.A), xunto coa súa frota en 1999 e nese mesmo ano pasou a formar parte da alianza de aeroliñas oneworld, xunto con British Airways e American Airlines entre outras.

## [editar] Frota

### [editar] Frota actual

#### [editar] Iberia

McDonnell Douglas MD-87

- Airbus A319: 11 unidades.
- Airbus A320: 58 unidades.
- Airbus A321: 18 unidades.
- Airbus A340-300: 18 unidades.
- Airbus A340-600: 13 unidades.
- Boeing 757: 7 unidades.
- McDonnell Douglas MD-87: 18 unidades.
- McDonnell Douglas MD-88: 12 unidades.

#### [editar] Air Nostrum (Iberia Rexional)

- ATR-72: 7 unidades.
- CRJ-200: 35 unidades.
- CRJ-900: 4 unidades.
- Dash-8: 19 unidades.

### [editar] Frota histórica

#### [editar] De 1927 ata 1945

- Rohrbach R-VIII Roland
- Junkers G-24
- Breguet 26T Limousine
- Savoia Marchetti S-62P
- Ford 4-AT
- De Havilland DH 89A Dragon Rapide
- Dornier J Wal
- Douglas DC-2
- Junkers JU-52
- Douglas DC-1
- De Havilland DH 90 Dragonfly
- Douglas DC-3

#### [editar] De 1945 a 1961

- Douglas DC-4 Skymaster
- Airspeed AS-65 Consul
- Bristol 170 Freighter MK.21
- Stinson 108-3 Voyager
- Bloch 161 Languedoc
- Bristol 170 Freighter MK.31
- Lockheed L-1049 Super Constellation
- Convair 440 Metropolitan
- De Havilland D.H. 114 Heron-2
- ATL 98 Carvair

#### [editar] De 1961 a 1970

- Douglas DC-8
- SE 210 Caravelle VI R
- SE 210 Caravelle 10R
- Douglas DC-8 Serie 63
- Douglas DC-9
- Fokker F-28
- Boeing 727
- Boeing 747

## [editar] Ligazóns externas

Páxina de Iberia

Traído desde "http://gl.wikipedia.org../../../i/b/e/Iberia_%28aeroli%C3%B1a%29.html"

Categoría: Aeroliñas

##### Views

- Artigo
- Discusión
- Revisión actual

##### Procura